
DISSERTATIO  MEDICA 


IN  AUGURALIS 


TYPHI  INDICIIS. 


Ut  Institutis  paream  hujus  Almae  Acade¬ 
miae  quae  postulant  a  quoque  ad  summos 
Medicinae  honores  evehi  cupienti,  ut  dis¬ 
sertationem  componat,  qua  de  ejus  peritia  in 
rebus  medicis  judicetur,  antequam  tales  ho¬ 
nores  recipere  potest,  de  Typho  tractare 
decrevi  ego,  non  tantum  quod  morbus  fre- 
quentissimus  est,  et  periculi  insignis  raro 
expers,  et  itaque  diligentiam  medicorum  po¬ 
tissimum  vindicans,  sed  etiam  quod  dum 
operam  rei  medicae  viginti  annis  dedi,  (et 
eheu  quantum  adhuc  ignoro  artem  !)  mihi 


A 


DISSERTATIO  MEDICA 


•'M 

2 

acciderunt  occasiones  multae  et  bonae  scru¬ 
tandi  ejus  accessum,  rationem,  et  proclivita¬ 
tem  lethalem,  in  regionibus  orbis  diversis 
terrarum,  quas  meum  erat  [dum  Chirurgus 
Classis  Regiae  haud  paucis  annis  stipendia 
feci,]  adire.  Tunc  saepe  eos  laborantes 
Typhi  variis  gradibus  curavi,  quos  induit  ille 
morbus  quum  coelo  insalubri  et  egestate  ho¬ 
rum  quibus  opus  est  proprie  nutriendo  fe¬ 
bricitantes  aggravatus  sit,  necnon  variis  cau¬ 
sis  quas  facile  animo  fingere  possunt,  qui 
morbum  bene  intelligunt,  situmque  quo  sunt 
multi  homines,  hoc  morbo  laborantes,  confer¬ 
ti  in  nave  sub  coelo  insalubri,  necnon  mul¬ 
tis  vitae  necessariis  privati. 

Mihi  etiam  contigit  perscrutari  Typhum 
late  grassantem  natali  meo  solo #  mensibus 
aestivis  et  autumnalibus  anni  praeteracti,  et 
quamvis  morbus  non  talem  gravitatem  illic 
indicabat,  ac  prioribus  vicibus  notaveram  in 
coelis  minus  salutaribus,  tamen  permulti  in 
variis  Insulae  locis  ei  succubuerunt. 

Longe  progressus  considerando  diversa 
capita  quibus  dissertatio  de  quovis  morbo  se 

naturaliter  dividit,  sensi  quod  animadvertere 
singula  horum  modo  rei  idoneo  vel  consen¬ 
taneo  hominum  dignitati  qui  debent  hanc 
meam  dissertationem  penitus  investigare, 
exigeret  plus  spatii,  quam  opusculum  hujus¬ 
modi  plerumque  complectitur,  plus  temporis, 
quam  persecutio  studii  scientiae  medicae 
praeberet,  et  plus  peritiae,  quam  suaderi  po¬ 
tui  (quatumcunque  nobismet  adulari  in  his 
soleamus,)  me  possidere. 

Nolens  vero  prorsus  demittere  introduc» 
tionem  argumenti,  cujus  momentum  maxi¬ 
mum  judicavi  esse,  et  de  quo  diu  con  amore 
contemplatus  sum,  sensi  ut  quamvis  non  po¬ 
tui  sperare  de  tota  re  bene  disserere,  possem 
saltem  anniti  sic  de  uno  ejus  capitum  dis¬ 
serere,  ut  dissertatio  mea  minus  reprehen¬ 
sione  digna  esset,  quam  verisimile  fuisset  si 
consilium  meum  primum  secutus  eram. 

Inter  haec  in  animo  meo  agitandum,  sua¬ 
sus  sum  modum  quem  sequor  anteferre,  for¬ 
tuito  reperiendo  sententiam  sequentem. 
‘c  Solent  autem  homines,  naturam  tanquam 
“  ex  praealta  turri  et  e  longe  despicere,  et 
“  circa  generalia  nimium  occupari ;  quando 
u  si  descendere  placuerit,  et  ad  particularia 

“  accedere,  resque  ipsas  attentius  et  diti- 
cc  gentius  inspicere,  magis  vera  et  utilis 
“  fieret  comprehensio  Atque  porro  in¬ 
citatus  sum  exemplo  auctoris  illustris  recen¬ 
tis  f,  qui  ingenii  splendore  sui  illustravit,  ut 
non  dubio  gradu  in  viam  quam  nunc  trepide 
ingredior  perrexerit,  et  qua  bene  sentio 
quam  ero  proclivis  errare.  Hisce  rebus  prae¬ 
dictis  ad  rem  veniam  invocatione  Poetae, 

<e - - —  Di,  coeptis  [nam  vos  mutastis  et  illas] 

56  Adspirate  meis.  Ov.  Met. 


In  Synopsi  Culleni  Genus  Typhus  duas 
species  complectitur,  nempe 

I.  Typhum  Petecliialem  (plerumque  cum 
Petechiis .) 

II.  Typhum  Icterodem  (cum  flavedine 
cutis.) 

De  symptomatis  prioris  harum  solummodo 
mihi  est  in  animo  in  praesenti  disputare. 
Typhus  Petechialis  iterum  distribuitur  in 

a.  Typhum  mitiorem. 

b.  Typhum  graviorem. 


*  Bacon  de  Aug,  Scient. 


f  Doctoris  Georgii  Fordyce. 


DE  TYPHI  INDICIIS. 


Gradu  solo  hi  morbi  variant ;  hic  designa¬ 
tur  omnibus  symptomatis  illius,  gravioribus 
tamen,  et  aliis  insuper  quae  in  morbo  leniori 
non  apparentes  mihi  provenire  videntur  de 
rebus  adventitiis,  de  coelo  nimirum,  de  tem¬ 
pestate,  de  copia  contagionis  recepta,  de  pris¬ 
tina  valetudine  aegri,  de  vitae  necnon  artis 
suae  genere,  de  salubritate  vel  insalubritate 
domicilii,  vel  de  modo  quo  tractatus  erat 
aeger  morbo  ineunti,  et  similibus. 

Auctore  illustri  supra-memorato  Typhus 
ut  Genus ,  sectionis  “  Continuae5’  ordinis 
<c  Febris”  Classis  ct  Pyrexiae”  definitur  esse, 
<c  Morbus  contagiosus,  calor  parum  auctus, 
cc  pulsus  parvus,  debilis,  plerumque  frequens, 
“  Urina  parum  mutata,  Sensorii  functiones 
c<  plurimum  turbatae,  Vires  multum  immi- 
c<  nutae 

Meditatis  varietatibus  notabilibus  gradus, 
modorum  accessus,  progressus,  durationis,  et 
terminationis  in  Typho  notandis,  ex  causis 
quibusdam  antea-notatis  pendentibus,  non 
possumus  mirari  quanto  inter  se  dissident 
scripta  horum  qui  de  ejus  historia,  de 


*  Synopsis  Nosolog.  Method,  tom.  ii.  §  1. 

symptomatis,  de  causis,  de  methodo  meden¬ 
di  et  de  caeteris  tractaverunt :  nam,  quamvis 
natura,  dum  ritum  consuetum  tenet,  et  dum 
integra  valetudine  fruitur  corpus,  sub  im¬ 
perio  observatur  quarundum  normarum  esse, 
quin  si  in  eo  interpellata,  causa  quadam  no¬ 
cua  interveniente,  cernamus  illam  ab  eo 
aberrare  ratione  haud  explicanda,  et  fortasse 
de  operis  aeque  pendente  quas  oppugnando 
invasionem  consuetudinum  solitarum  prae¬ 
stat,  ac  de  viribus  materiae  nocuae  cujus 
impulsui  resistit *.  Pari  ratione  oportet 
nobis  in  febribus  seriem  istam  certam  signo¬ 
rum  non  quaerere,  quam  invenimus  tam 
certo  et  accurate  in  libris  praescriptam,  nec 
similitudinem  exactam  inter  omnia  in  duo¬ 
bus  quibuslibet  febricitantibus,  utcunque  nu¬ 
merosi  sint,  quos  nobis  accidat  nutrire. 

Meum  erit  in  hisce  paginis  describere 
haec  Indicia  ex  quibus  constat  Typhus ,  vel 
quae  plerumque  consociantur  cum  Typho ; 
agam  ea  collocare  quantum  ut  potero  ratione 

i 

qua  plerumque  accidisse  notavi ;  hoc  tamen 
praedicto  me  non  velle  asseverare  nihil  un- 


*  Cullen’s  First  Lines,  c.  ii.  §  46.  and  c.  iii.  §  59. 

quam  accidere  in  Typho  vel  cum  eo  conso¬ 
ciari  his  exceptis  quae  designabo,  nec  omnia 
horum  invenienda  esse  in  singulis  febrici¬ 
tantibus.  Mihi  consilium  est  haec  notare 
quae  vidi  egomet,  et  quae  medicus,  si  illi  ac¬ 
ciderit  multos  febricitantes  nutrire,  citius 
tardiusve  oriri  expectet,  et  quorum  haud 
pauca  occurrere  speret  in  singulis  fere  aegris 
qui  Typho  perspicue  notato  premantur. 
Hacce  dissertatione  ‘potius  ex  meis  observa¬ 
tionibus  quam  ex  libris  descripsi,  attamen 
confiteor  me  variis  auctoribus  multum  com¬ 
modum  deduxisse,  potissimum  Doctore  Geor- 
gio  Fordyce. 

Sententia  est  auctoris  modo  memorati 
plures  febres  accidere  inter  horam  octavani 
matutinam  et  horam  octavam  pomeridianam 
quam  in  horis  alteris  duodecim  diei,  et  ratio¬ 
nem  decemplicem  esse  *.  Non  huic  ibo  infi¬ 
cias,  quinimo  opinor  causam  ejus  explicari 
posse  observando  quod  inter  horam  octavam 
pomeridianam  et  horam  octavam  matutinam 
plerique  omnes  in  lecto  horas  novem,  extra 
quidem  tres  solas  expendunt,  et  hinc  acces- 
- - ■ 


*  Dissertation  on  Fever,  p,  .55, 

sus  febrilis  (et  bene  novimus  accessum  febris 
saepius  haud  manifestum  esse,)  tunc  trans¬ 
eat  sive  non  sensibus  perceptus,  sive  dum 
dormit  febricitans  sudore  tollatur,  et  paro¬ 
xysmus  alter  nunquam  eveniat. 

Accessus  Typhi  saepe  maxime  insidiosus 
est,  et  aegro  ipso,  vel  amicis  suis  haud  dete¬ 
gendus  ;  quandocunque  vero  pernoscitur,  vi¬ 
demus  eum  plerumque  sese  indicare,  taedio 
quodam  aegrum  a  motibus  corporeis  aversum 

reddente,  et  an  hoc  defectum  virium  mentis 

»  , 

gignat,  an  ab  eo  defectu  oriatur  incertum 
est;  sed  sine  dubio  tamen  ea  vitia  plerumque 
consociantur,  et  aeger  non  minus  aversus 
est  ab  exercitatione  mentis  quam  Corporis. 
Haec  Inquietudo  et  Lassitudo  comitantur, 
illa  et  mentem  et  corpus  cruciat  ut  manifes¬ 
tatur  desiderio  illo  positus  corporis  et  argu¬ 
menti  cogitationis,  vel  colloquii  crebro  mu¬ 
tandi,  haec  adversatur  proclivitati  saltem  mu¬ 
tationis  corporis.  Una  cum  Repugnantia 
possumus  etiam  notare  Impotentiam  exercen¬ 
di  vires  musculorum,  necnon  functiones  cor¬ 
poris  quomodocunque  ab  iis  pendentes ;  et 
haec  notari  potest  non  in  his  musculis  solis, 
quorum  actiones  sub  imperio  voluntatis  sunt, 

at  quidem  in  iis  qui  extra  imperium  ejus 
agunt,  nimirum  corde,  diaphragmate,  et 
musculis  respirationi  subservientibus.  Huic 
impotentiae  signum  illud  tribuo  quod  in  hoc 
gradu  morbi  aliquando  notari  potest,  nempe 
respirationem  difficilem  quae  expirationibus 
et  suspiriis  imo  pectore  tractis  perficitur,  osci¬ 
tationibus  haud  raro  iteratis  :  haec  impoten¬ 
tia  agendi  animum  etiam  afficit,  et  saepe  Ty¬ 
pho  ineunte  ineptum  reddit  plurimis  officiis 
fungi,  scilicet,  Perceptione,  Memoria,  Judi¬ 
cio  et  caeteris. 

Multum  discrepant  auctores  quoad  Ver¬ 
bum  quo  debet  haec  alienatio  virium  corpo¬ 
ris  mentisque  designari :  Quidam  auctor  # 
opinatur  eam  nominari  deberi  “  Virium  de¬ 
pressio”  et  sensum  suum  ostendat  dicendo 
vires  nec  amitti,  nec  amoveri,  sed  tantum¬ 
modo  morbo  impediri,  non  secus  ac  moles  in 
momento  machinae  posita  impedit  potesta- 
men  ejus  agendi,  at  mole  sublata,  potestas 
statim  redit  t.  Cullenus  et  multi  alii  eam 
nominant  “  Debilitatem.”  “  The  debility ” 
(ait  Cullenus)  “  induced  in  fevers  b y  conta- 


*  Doctor  G.  Fordyce. 


f  Dissertation,  p.  35.  et  seq. 

“  gion,  or  other  causes,  appears  especially 
“  in  the  weaker  energies  of  the  brain,  but 
“  in  what  this  consists,  or  liow  it  may  be 
c<  directly  restored,  we  do  not  well  know*. 
Egregius  et  colendus  Doctor  Duncan,  senior, 
in  ejus  praelectionibus  clinicis  aestimabi¬ 
libus,  eam  nominat  “  Debilitatem”  at  su¬ 
peraddit  vocabulum  “  febrilem”  ad  eam 
distinguendam  a  debilitate  generatim  intel¬ 
lecta,  a  qua  demonstrat  eam  in  multis  differre, 
et  non  tam  ex  defectu  virium  musculorum 
constare,  quam  ex  defectu  eorum  obedien- 
tiae  imperio  voluntatis,  non  secus  ac  motus 
effraenati  musculorum  ebrii  ;  et  praeterea 
causas  minime  injuriam  sano  corpori  infe¬ 
rentes  hanc  debilitatem  febrilem  valde  au¬ 
gere  ;  exempli  gratia,  febricitans  dum  re¬ 
cumbit  par  est  exercitationi  musculari  haud 
exiguae,  at  ubi  erectus  sedeat  vires  evanes¬ 
cunt,  debilitas  augetur,  et  quidem  usque  ad 
animi  deliquium  evadit ;  denique  debilita¬ 
tem  febrilem  saepe  augeri,  postquam  plura 
ex  signis  aliis  febri  necessariis  sublata  sunt. 


* 


First  Lines,  Lib.  I.  c.  vi.  §  203. 

Devera  debilitas  corporea  quandoque  ac¬ 
cessui  Typhi  abest  ;  cognovi  qui  circumam¬ 
bularent  et  rebus  ordinariis  operam  darent 
plurimis  diebus  post  accessus  febris  patefac¬ 
tus  erat,  at  hos  semper  sensi  tarde  conva¬ 
lescere,  et  non  raro  morti  succumbere. 
Peste  quidem  ipsa  quam  Cullenus  definit 
“  Typhum  maxime  contagiosum,  cum  sum - 
“  ma  debilitate  *”  certiores  fimus  auctore 
fide  digno  t,  plures  ea  contactos  longule 
pedes  ivisse  ad  medicum  consulendum. 

Illo  ipso  tempore,  vel  paulo  post  haec  indi¬ 
cia,  sensus  frigoris  aegro  adest :  hic  partibus 
externis  corporis  plerumque  refertur,  sed 
alios  audivi  imis  visceribus  vel  quidem  os¬ 
sibus  eum  referre  ;  hos  plerumque  occupat 
horror,  qui  aliis  abest ;  Tunc  etiam  notare 
possumus  musculos  praesertim  faciei  artuum¬ 
que  collapsos  esse.  Sensu  frigoris  durante 
cutis  tactu  calet,  et  si  Thermometrum  ei  ad¬ 
moveatur,  videbitur  calorem  summae  cutis 
superare  eum  corporis  prospera  valetudine,  et 
Hydrargyrum  in  tubulo  Thermometri  Falh 


*  Synops.  Nosolog.  Method.  Gen.  xxix. 

renlieiti  ad  centesimum  secundum,  vel  ad 
centesimum  et  tertium,  vel  quidem  usque 
ad  centesimum  et  quartum  gradum  sur¬ 
sum  serpere :  sed  non  semper  ita  se  ha¬ 
bent  res,  nam  in  aliis  Thermometrum  decre¬ 
mentum  caloris  indicat,  et  plerumque  nobis 
licet  decernere  Typho  ineunti  inesse  potes¬ 
tatem  sive  generationem  caloris  animalis  mi¬ 
nuendi,  sive  calorem  liberum  jam  genitum 
dissipandi.  In  quibusdam  horum  Thermo - 
metrum  calorem  corporis  ad  gradum  nonage¬ 
simum  et  sextum  vel  etiam  u^que  ad  nonage¬ 
simum  et  quintum  redigi  demonstrat.  Inter¬ 
dum  multum  discrepat  calor  in  partibus  corpo¬ 
ris  diversis,  et  hoc  aegro  ipso  vel  manu  astan¬ 
tis  admota  sentitur,  vel  Tliermometro  diversis 
regionibus  aegri  imposito  indicatur.  Dum 
persistit  frigor,  et  quidem  interdum  diutius, 
urina  aquosa,  copiosior,  decolorque  redditur. 

Ab  iisdem  causis,  quibus  pendent  jam 
memorata,  pendet  etiam  aliud  signum  quod 
saepius  iis  conjungitur,  hebetudo  nempe  sen¬ 
suum  externorum :  sicut  facultates  mentis 
judicandi,  digerendi,  recordandi  minuuntur, 
ita  maxime  minuuntur  facultates  sensuum 
externorum  audiendi,  sentiendi,  videndi. 

gustandi,  et  odorandi :  laesioni  cerebri  om¬ 
nia  haec  proprie  referri  possunt,  at  qualis 
haec  sit  laesio,  aut  quo  modo  haec  efficit,  no¬ 
bis  adhuc  desideratur ;  equidem  quod  in 
Typho  de  laesione  cerebri  adhuc  novimus, 
suppetias  haud  maximas  nobis  fert  in  mor¬ 
bum  medendo,  sed  saltem  sufficiat  ad  nos 
adducendos  diligenter  auscultare,  quae  ex  va¬ 
riis  medicamentis  remediisve  adhibitis,  prout 
augere  vel  minuere  ejus  visceris  laesionem 
tendant. 

Paucis  primis  diebus  morbi  pulsus  raro 
tantopere  augeatur  quoad  velocitatem,  ut 
nostram  observationem  sibi  vindicet,  in  hoc 
gradu  haud  saepe  superat  octoginta  quinque 
vel  nonaginta  in  sexagesima  parte  horae  ic¬ 
tus,  sed  progrediente  morbo  notatur  <c  Pul- 
“  sus  parvus,  debilis,  plerumque  frequens,” 
nostri  illustris  scriptoris  de  definitione  mor¬ 
borum,  et  saepe  quidem  usque  ad  pulsus  cen¬ 
tum  et  triginta  accedit,  et  prout  res  se  ha¬ 
beant  languescit,  debilitatur,  facile  compri¬ 
metur,  et  equidem  non  aequiis  intervallis 
pulsat. 

Sub  initium  notantur  anorexia,  nauseaque, 
et  si  paulo  post  accessum,  cibum  liberalius 

sumpserat  aeger,  has  comitatur  vomitus, 
praesertim  si  comprimitur  alvus. 

Mox,  alia  et  graviora  signa  se  manifestant, 
dolores  in  regionibus  corporis  diversis,  prae¬ 
sertim  in  capite,  et  artibus,  dolor  dorsi  fere 
sentitur  in  spina  dorsi  inferiori  circum  ver¬ 
tebras  lumborum,  et  medicum  audivi  asseve¬ 
rare,  sectis  multis  cadaveribus  eorum  qui 
Typho  aliisve  febribus  mortui  erant,  se  sem- 
per  deprehendisse  medullam  spinalem  cum 
vagina  ejus  morbidam  esse,  tam  fiimitate 
quam  colore*  Dolor  hic  lumbor  um  licet 
plerumque  augeatur  dum  se  erectum  tenet 
aeger,  tamen  non  semper  ei  recumbendo  le¬ 
vatur,  sed  saepe  illum  diu  excruciat  in  quo¬ 
cunque  modo  cubat. 

Post  diem  sextum  septimumve  “  calor  pa- 
“  rum  auctus”  Culleni,  definitionis  accuratae 
pars  esse  cessat,  nam  Calor  summae  cutis  et 
quidem  totius  corporis  aegri,  si  modis  ido¬ 
neis  non  impediatur,  manifeste  augetur,  nec 
aegro  solo  hoc  incrementum  calons  sentien¬ 
dum,  nam  manus  astantis  admota  sentit  ca¬ 
lorem  mordacem,  et  columella  Hydrargyn 
in  tubulo  Thermometri  Fahrenheiti  saepe 
gradum  centesimum  et  quartum  indicat. 

Hoc  incrementum  caloris  raro  comitatur  su¬ 
dor,  sed  si  erumpat  hic,  extra  caput,  vel  cer¬ 
vicem,  vel  palmas  adversas  non  extendit,  ple¬ 
rumque  subfrigidus  et  viscidus  est,*  et  haud 
raro  graveolens.  Una  cum  aucto  calore 
corporis,  notantur  anxietas  febrilis  insignis, 
cutis  perarida,  sitisque  ingens  $  verisimile 
est  sitim  maxime  pendere  a  secretione  salivae 
impedita  spasmo  vasa  glandularum  salivam 
secernentium  comprimente  ;  praetereaque 
probabile  est  augeri  spasmo  occludente  ex¬ 
tremitates  vasorum  exhalantium  in  os  inter¬ 
num  et  in  fauces,  ore  aperto  hiantium,  nec- 
non  a  calore  spiritus  aucto  ex  pulmonibus 
expirati,  qui  etiam  interdum  foetet. 

Hic  haud  intempestivum  sit  mihi  opinio¬ 
nem  memorare,  quam  multa  in  decursu  Ty¬ 
phi  mihi  annotata  suggesserunt,  nimirum, 
omnia  quae  accidunt  in  Typho ,  aut  quidem 
in  qualibet  febre  continua,  ex  accessu  us¬ 
que  ad  sextum  vel  septimum  diem  morbi, 
motus  esse  ex  materia  nocua  provenientes 
aut  ex  febre  ipsa  ut  Culleno  descripta #, 
dum  ea  quae  posthaec  occurrant,  citius,  se- 


*  Cullen’s  First  Lines,  loco  supra  cit. 

riusve  pro  eo  ut  res  sint,  habenda  potius 
symptomata  esse  renixus,  (Anglis  “  Reaction” 
dicti,)  systematis,  aut  motus  quos  instituit 
vis  medicatrlx  Naturae  ad  ejiciendum,  vel  ad 
vincendum  actionem  insalubrem  quam  ma-  . 
teria  nocua  supra  notata  in  corpore  genuit, 
et  per  quoddam  tempus  in  eo  sustentavit  *i 
Haec  mea  opinio  si  bene  fundata,  sufficiat 
aliquatenus  demonstrare  causam  termina¬ 
tionis  tot  febrium  continuarum  epochis  sep» 
tenariis,  quod  bene  novimus  accidere,  et 
praeterea,  multuiti  nos  adjuvet  in  consiliis 
morbo  medendi,  imprimis  consilium  demorn 
strat  esse  oppugnare,  aut  si  possimus  modis 
idoneis,  et  tempestivis,  ex  toto,  prohibere 
progressum  seriei  actionum  morbidarum  in 
primis  diebus  febris,  et  postea  ubi  vires  vis 
medie atr icis  naturae  excitantur,  occurieie, 
aut  saltem  reprimere  actiones  immodicas 
suas,  vel  in  vocabulis  ipsius  Culleni  “  impe- 
“  tum  renixus  moderare  t.” 

Lingua  hactenus  probabiliter  parum  af¬ 
fecta,  aut  vero  medio  solo  muco  superintecta, 
nunc  exarescit  et  indurescit,  tegminis  color 


*  Cullen’s  First  Lines,  loco  supra,  cifr. 


f  Ibid.  t.  1.  p.  107. 

a  candidulo  ad  subflavum  aut  aureum,  pos¬ 
tea  ad  subfuscum,  denique  ad  subnigrum 
gradatim  mutatur,  sub  initium  a  lingua  fa¬ 
cile  abradi  potuit,  at  demum  tam  tenaciter 
adhaeret,  ut  vix  aut  ne  vix  quidem  separari 
possit.  Dentes  labiaque  tunc  maxime  sor¬ 
descunt,  et  adeo  viscidae  fiunt  sordes,  ut  stra¬ 
tis  serie  continuatis,  tunicam  haud  tenuem 
dentibus  formare  et  revera  inter  se  labia  ag¬ 
glutinare  videntur. 

Nunc  urina  minus  copiose  redditur,  color 
ejus  rubicundior  fit,  et  plerumque  nihil  sedi¬ 
menti  deponit,  at  interdum  depositio  hujus¬ 
modi  accidit.  Doctissimus  et  scientissimus 
apud  nos  Medicinae  Practicae  Professor  *  in 
praelectionibus  ejus,  praeceptis  maxime  abun¬ 
dantibus,  dicit  ipsum  olim  diligenter  perscru¬ 
tatum  esse  statum  urinae  febricitantium,  sed 
ex  hoc  minime  didicit,  quoniam  saepe  mul¬ 
tum  discrepabat  species  ejus,  cum  caetera 
omnia  videbantur  paria  esse. 

In  multis  et  praecipue  in  his  quibus  mor¬ 
bo  ineunte,  indicabatur  appropinquatio  ad 


*  Dr.  Gregory. 

synocham  inusitata,  circa  hunc  Typhi  gra¬ 
dum,  nobis  notare  liceat  quoddam  viscus 
plus  aliis  morbo  affici  ;  nempe  Jecur,  in  coe¬ 
lis  calidis  praesertim,  et  imo  frequentius 
Pulmones  ut  saepe  pet  mare  notavi,  nec» 
non  in  coelis  septentrionalibus,  et  in  tempes¬ 
tatibus  perfrigidis  ;  hae  conjunctiones  mor¬ 
borum  difficultur  medicabiles  et  haud  pericu- 
culi  expertes  sunt.  Quidam  auctor  expe- 
rientissimus  *  has  morborum  conjunctiones 
quoque  notavit,  et  quamvis  in  hac  disserta¬ 
tione  meum  non  sit  de  modo  medendi 
tractare,  in  manu  non  est  observare,  quod 
mihi  apparet  illum  nimium  timere  missio¬ 
nem  sanguinis,  et  me  in  his  observavisse 
solamen  notabile  et  celere  saepe  superve¬ 
nire  detractioni  haud  minimae  sanguinis, 
sive  ex  vena  scalpro  chirurgico,  sive  ex  vi¬ 
cinitate  partis  dolentis  cucurbitulis  applica¬ 
tis,  cute  jam  incisa.  6 4  In  temperate  and 
“  cold  latitudes”  (ait  Thomas),  44  and  in 
4 4  the  winter  season  of  the  year,  it  is  by 
44  no  means  an  uncommon  occurrence  to 


*  Dr.  Thomas. 

44  meet  with  Typhus  complicated  with  more 
44  or  less  of  topical  inflammation  of  the 
44  thoracic  viscera.  In  such  cases  I  have 
44  known  venesection  to  be  employed ;  but 
44  even  in  these  it  has  appeared  to  me  to 
44  be  detrimental,  and  in  two  instances 
44  which  lately  feli  under  my  observation, 
44  seemed  indeed  to  have  destroyed  the 
44  patients.  Instead,  therefore,  of  having 
64  recourse  to  the  lancet  where  topical  in- 
44  flammation  of  the  viscera  of  the  thorax 
4 4  attends  on  Typhus,  I  would  recommend 
44  drawing  blood  from  the  chest,  either  by 
44  means  of  eight  or  ten  leeches,  or  by 
44  the  application  of  a  scarificator  and  cup- 
44  ping  glass,  and  repeating  them  as  occa- 
44  sion  may  require 

Has  partes  speciatim  memorando  lae¬ 
sionem  cerebri  non  negligo,  cui  ut  jam 
memoravi  per  totum  progredientem  morr- 
bum  oportet  medicum  perattentum  esse, 
ipsa  nunc  incipit  se  manifestare  nova  se¬ 
rie  signorum,  nempe  dolore  cerebri  ipsius 


f  Thomas’  Practice  of  Pliysic,  in  capite  “  Nervous  Fever *■ 

et  ejus  meningum  aucto  ;  dolore  et  tinnitu 
aurium,  surditate  vel  perfecta  vel  imper¬ 
fecta,  et  breviter  omnibus  quae  amplectun¬ 
tur  verba  Culleni.  “  Functiones  plurimum 
“  turbatae.”  Si  obdormescit  aeger  horren¬ 
dae  illi  dormienti  species  videntur,  et  ex¬ 
pergiscens  haud  statim  mentis  suae  est. 
Imaginatio  perturbatur.  Attentio  non  fa¬ 
cile  excitatur.  Facultas  circumstantia  dis¬ 
cernendi  diminuitur.  Cogitationes  ingratae 
menti  objiciuntur,  et  quo  gravescit  morbus 
eo  augescunt  omnia  haec.  Superveniunt  so¬ 
por,  coma,  murmurationes  disjunctae,  et  va¬ 
rii  gradus  delirii. 

Plerumque  alvus  compressa  est,  et  stimu¬ 
lo  horum  quae  alvum  usitate  eliciunt,  res¬ 
pondere  negat,  et  cum  ita  se  habent  res, 
alvo  denique  respondente,  faeces  copiosae 
nigrae  et  maxime  graveolentes  dejiciuntur ; 
haec  faecum  dejectio  rara,  aliquatenus  ex¬ 
plicari  potest  cibi  abstinentia,  et  adhuc  am¬ 
plius,  motu  omnium  organorum  secernen¬ 
tium  minuto,  et  inter  alia,  horum  qae  diver¬ 
sa  in  alvum  fluitantia  secernunt,  sive  ut  ipsa 
excernantur,  sive  ut  istam  ad  officiis  ejus 
idoneis  fungendum  stimulent.  Si  alvus 

compressa  progrediatur  inobservata,  aut  si 
ex  parte  solummodo  aperiatur,  cum  variis 
malis,  saepe  incitat,  aut  quidem  maxime 
auget  ventriculi  irritationem,  et  si  morbus 
“  Typhus  gravior”  sit,  haec  irritatio  haud  de¬ 
sinit  aegrum  diu  cruciare,  vel  saltem  donec 
alvus  libere  responderit. 

Petechiae  sub  cute  variis  diebus  Typhi  pa¬ 
tescunt,  nempe  ex  quarto  usque  ad  deci¬ 
mum  quartum  diem,  prout  res  se  habeant ; 
tempus  exortus  earum  multum  ab  aegri 
aetate  pendet,  a  ventilatione,  munditiis  et 
a  refrigerantibus  quibus  nutriebatur  aeger 
morbo  ineunte ;  variant  etiam  maxime  Pe¬ 
techiae  quoad  numerum,  colorem,  et  mag¬ 
nitudinem,  nunc  paucissimae,  nunc  nume¬ 
rosissimae  sunt,  praesertim  his  partibus  cor¬ 
poris  minus  aeri  objectis  ;  nunc  sunt  vel 
lucidi  vel  coccinei,  nunc  obscuri  vel  lividi 
coloris  :  aliis  exiguae,  aliis  magnae,  lon- 
gulaeque  Petechiae  sunt,  et  hanc  ob  causam 
vibices  vocantur.  Plerisque  creditur  Pe - 
techias  dissolutionem  sanguinis  globulorum, 
necnon  haemorrhagiae  proclivitatem  indi¬ 
care  ;  sententia  sequens  opinionem  homb» 

nis  observantiae  et  experientiae  multae  * 
demonstrat,  “  But  whatever  gives  the  first 
rise  to  them”  (febribus  nervosis),  “  if 
they  end  in  Petechial  spots ,  putrid  spots, 
<c  or  grow  contagious ,  we  may  from  thence 
<c  safely  conclude,  that  by  long  continuance 
“  of  the  disease,  the  humours  are  resolvecl 
ct  and  become  putrid ,  or,  in  other  words, 
“  that  the  nervous  fever  has  changed  into 
cc  one  of  a  more  malignant  form.”  At 
profecto  quamvis  vera  haec  observatio,  aut 
quamvis  bene  fundata  haec  opinio  plerum¬ 
que  sit,  vidi  sanguinem  Petechiis  existenti- 
bus  missum,  superficiem  albam  coriaceam  os¬ 
tendentem,  et  crassamentum  texturae  tena¬ 
cis  habentem. 

Cum  his  indiciis  plus  minusve  gravibus 
Typhus  progreditur  donec  appropinquat 
mors  *,  tunc  ingravescunt  omnia  praeceden¬ 
tia,  et  his  superadduntur  alia.  Coma  et 
delirium  adeo  augescunt,  ut  desiderium  na¬ 
turale  vesicam  et  alvum  evacuandi  negligi- 
tur,  vesica  dilatationem  magno  ex  numero 


Sir  J.  Pringle. 

urinae  in  ea  collecto  non  sentit,  hanc  si  soli- 
citatus,  interdum  potest  reddere  aeger  ; 
alias  evacuationi  arte  opus  est.  Interdum 
dejicitur  alvus  aegro  inscio.  Pervigilium 
delirium  plerumque  comitatur,  delirium  au¬ 
get  et  ab  eo  augetur,  ab  bis  multum  crucia¬ 
tur  aeger.  Visus  varia  vitia  manifestantur 
symptomatis  variis,  nempe  muscis  volitanti¬ 
bus,  floccorum  stragulis  venatione,  et  cae- 
teris,  in  paucis  credo  me  caecitatem  per¬ 
fectam  vidisse.  Sudor  aut  diarrhoea  in  ulti¬ 
mis  morbi  diebus  multum  diminuit  vires  exi¬ 
guas  adhuc  relictas,  quae  quidem  plerum¬ 
que  adeo  minimae  sunt,  ut  egregie  mereun- 
tur  <c  vires  multum  imminutae”  designari. 
Evomit  interdum  aeger  materiam  subni¬ 
gram  aut  rubidam,  alias  materiam  similem 
alvus  dejicit,  haec  nimium  manifeste  osten¬ 
dunt,  vel  haemorrhagiam  ex  quibusdam  va¬ 
sis  sanguinem  transmittentibus,  aut  ventri¬ 
culi,  aut  intestinorum  erupisse  ;  vel  per  ipsas 
parietes  eorum  sanguinem  percolasse.  Ea¬ 
dem  observanda  sunt  (mutatis  mutandis) 
cum  materia  nigra  aut  sanguinea  in  urina 
reddatur,  quae  saepe  odorem  foetidum  et 
valde  nauseantem  praebet.  Statim  vel  cito 

post  operationem  medicamenti  catbartici 
interdum  accidit  tumor  subitus  totius  abdo¬ 
minis  ;  hic  tunicas  intestinorum  corruptas 
esse  designat,  et  necessarie  aerem  et  alia  in 
iis  comprehensa  hoc  modo  proruisse 

Anima  maxime  foetet,  et  saepe  adeo  foe¬ 
tet  corpus,  ut  fere  nos  suaderet  morti  putre¬ 
dinem  praecessisse.  Haemorrhagia  nunc  ex 
naribus,  nunc  ex  ano,  quidem  interdum  ex 
utroque  profluit.  Vires  maxime  imminutae 
fiunt,  nequit  aeger  in  lecto  corporis  positum 
mutare,  vel  quidem  caput  convertere,  et  ad 
imum  lectum  delabitur.  Partes  corporis, 
quae  diuturno  cubitu  pressae  sunt,  sphacelo 
afficiuntur,  et  haud  raro  ossa,  ilia  nempe, 
femur,  et  sacrum  denudantur.  Cadunt  pal¬ 
pebrae  et  oculi  pupillam  celant,  dum  verti¬ 
tur  oculus  ipse,  quo  pars  albida  inferior  or¬ 
bis  detegitur,  hic  in  aliis  maxime  prominet, 
in  aliis  subsidit.  Cornea  arescit  et  obscura¬ 
tur,  hoc  de  secretione  lachrymarum  impedita 
pendet.  Livescunt  ungues,  extremaeque 
partes  digitorum,  et  pedum,  et  manuum, 


*  Hoc  Indicium  nunquam  vidi,  sed  id  memoro  Doctore  Gre- 
gorio  testante. 

et  in  paucis  ubi  symptomata  gravissima  fue¬ 
runt,  gangraena  accidit.  Nervi  variorum 
musculorum  distenduntur.  Adsunt  tremor, 
tendinum  subsultus,  strabismus,  dentium  stri¬ 
dor,  et  singultus.  Ex  conjunctione  plu¬ 
rium  horum  cum  naso  quasi  mucronato,  ab 
alis  narium  collapsis  pendente,  constat  sig¬ 
num  Facies  Hippocr  alica  vocatum.  Frigus 
in  extremis  partibus  incipit,  et  abhinc  gra- 
datim  ad  cor  versus  progreditur.  Concidit 
maxilla  inferior.  Enunciare  nequit  aeger, 
nequit  etiam  exsorbere  fluida  quae  ori  in¬ 
funduntur.  Buccis  morte  solutis  raucum 
sonat.  Gradatim  imminuuntur  actiones 
pulmonum  cordisque ;  atque  nunc  ad  hunc 
modum,  nunc  inter  vehementes  nervorum 
distentiones,  sub  umbras  fugit  denique 
Vita  -  -  -  -  -  DIXI. 


Excudebat  C.  Stewart. 

